Document ID: 32011D0284

РЕШЕНИЕ НА КОМИСИЯТА
от 12 май 2011 година
относно процедурите за установяване на съответствието на строителните продукти съгласно член 20, параграф 2 от Директива 89/106/ЕИО на Съвета по отношение на силовите кабели, кабелите за управление и комуникационните кабели
(нотифицирано под номер C(2011) 3107)
(текст от значение за ЕИП)
(2011/284/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти (1), и по-специално член 13, параграф 4 от нея,
след консултация с Постоянния комитет по строителство,
като има предвид, че:
(1)
По отношение на двете процедури за удостоверяване на съответствието на даден продукт съгласно член 13, параграф 3 от Директива 89/106/ЕИО от Комисията се изисква да избере най-малко обременителната процедура, съвместима с изискванията за безопасност. Това означава, че е необходимо да се реши дали за даден продукт или група продукти съществуването на система за фабричен производствен контрол, осъществяван от производителя, е необходимо и достатъчно условие за удостоверяване на съответствие, или по причини, свързани с удовлетворяването на критериите, изложени в член 13, параграф 4 от посочената директива, е необходима намесата на одобрен орган по сертифициране.
(2)
Член 13, параграф 4 от Директива 89/106/ЕИО изисква така определената процедура да бъде задължително посочена във възлаганията и в техническите спецификации. Следователно понятието продукти или група продукти е желателно да се дефинира така, както се употребява във възлаганията и техническите спецификации.
(3)
Двете процедури, предвидени в член 13, параграф 3 от Директива 89/106/ЕИО, са описани подробно в приложение III към посочената директива. Следователно е необходимо да се определят ясно методите, чрез които да се прилагат двете процедури, съгласно приложение III, за всеки отделен продукт или група продукти, тъй като в приложение III се отдава предпочитание на определени системи.
(4)
Процедурата, посочена в член 13, параграф 3, буква а) от Директива 89/106/ЕИО, отговаря на системите, посочени в първа възможност, без постоянен надзор, и във втората и третата възможност от раздел 2, подточка ii) от приложение III към Директива 89/106/ЕИО. Процедурата, посочена в член 13, параграф 3, буква б), съответства на системите, посочени в приложение III, раздел 2, подточка i) и в първата възможност, с постоянен надзор, от приложение III, раздел 2, подточка ii),
ПРИЕ НАСТОЯЩОТО РЕШЕНИЕ:
Член 1
Съответствието на продуктите и групите продукти, посочени в приложение I, се удостоверява чрез процедура, при която единствено производителят носи отговорност за система за фабричен производствен контрол, която гарантира, че продуктът е в съответствие със съответните технически спецификации.
Член 2
Съответствието на продуктите и групите продукти, посочени в приложение II, се удостоверява чрез процедура, при която освен система за фабричен производствен контрол, управлявана от производителя, в оценката и надзора на производствения контрол или на самия продукт се включва и оправомощен орган по сертифициране.
Член 3
Изборът на процедура по удостоверяване на съответствие съгласно приложение III се посочва в съответните технически спецификации.
Член 4
Адресати на настоящото решение са държавите-членки.
Съставено в Брюксел на 12 май 2011 година.

Labels: 7
3
1
0